پاکستان کې د سیاست دانانو دیني او شخصي امتحان اخستل کیږي
قانوني څیړونکي وايي انتخابي چارواکي دا حق نه لري چې د کاندیدانو د ګیرو په اړه پوښنې کوي. خو وايي زیاتره حکومتي چارواکي، د عدالتونو قاضیان او پوځي جرنیلان هم ګیری نه لري
واشنګټن ډي سي — پاکستان کې د انتخابي چارواکو لخوا د امیدوارانو یا کانډیډانو د چاڼ طریقې او اختنو پوښتنو په ټول هیواد کې سختې اندیښنې راپورته کړي. او داسی ښکاري چې انتخابي چارواکو (ریټرنګ آفیسرز)په انتخابونو کې برخه اخستونکي سیاست مداران یا سیاست دانان د پوزو نه زوړند کړي. کانډیډانو میډیا ته ویلي د انتخابي کاغذونو د جمع کولو په وخت ترې شخصي پوښتنې کیږي او د امیدوارد دیني علم امتحان اخستل کیږي. خو تر دی دمه د پاکستان سیاسي ګوندونو د لانجمنو پښتنو پر ضد رسمي احتجاجونه نه دی کړي. د پاکستان په مختلفو برخو کې ریټرنګ افسرانو د کانډیډانو نه پښتلي چې: دویم واده دی ولې کړی دی؟ لومړۍ ښځه دی ډیره خوښه ده اوکه دویمه؟ زوي سره ډیره مینه لری که د لور سره؟ ګرمۍ کې ډیر خوشحاله یي که یخنۍ کې؟ د یو ملا نه تپوس شوی چې پاکستان کله جوړ شوی؟ هغه ورته ویلي پته ورته نشته؟ یو بل کانډیډ نه ېي پوښتلې چې مینار پاکستان ولی جوړ شوی؟ په ځواب کې کاندید ویلي مینار پاکستان د تفریح یا ساعت تیرې لپاره جوړ شوې. یو ریټرنګ آفسر په لاهور کې یوی ښځې کانډیډی ته ویلي چې مخ دی ښکاره کړه. او د مخ ښکاره کیدو ورستو ورته ریټرنګ آفسر ویلي (ته خو د خپل عمر نه ځوانه ښکاری) کومه ونه چې میوه داره وي نو وجه يې څه ده؟ محمد علي جناح کله پیدا شوی وو؟ په قرآن مجید کې څو سیپاری دی؟ د جنازی مونځ اویا؟ د غسل طریقه څه ده؟ ورځ کې څومره مونځونه دي؟ ددي اوقات څه دي او ته څومونځونه کوی؟ د انتخابي چارواکو لخوا لانجمنو پوښتنو ته ځوابونه که یو چیلنج دی نو بل لور ته ګڼ شمېر خلکو د ځینو کانډیډانو پر ضد انتخابي کمیشن سره خواستونه جمع کړي. په یو خواست کې د پاکستان مسلم لیګ پخواني پارلیماني غړي او مشهور خبریال ایاز امیر پر ضد ویل شوي. چې د پاکستان د نظریې پرضد يې لیکل کړي. کمیشن دغه خواست منلی او د ایاز امیر کاغذونه یې رد کړي. دغه فیصلی د پاکستان په سوشل میډیا د قاره ډک غبرګونونه راپارولی دي. په یو ټویټ پیغام کې یوې بهرنۍ خبریالې ویلي د پاکستان انتخابي سسټم د پټړۍ نه اوښتی دی. د امریکی مشهورې ورځپانړې وال سټریټ جنرل په یو رپورټ کې ویلي ( د پاکستان انتخابي چارواکي د سیاست دانانو د دیني علم امتحان اخلي). د مسلم لیګ (ن) مشرانو نواز شریف او شهباز شریف پرضد هم خواستونه جمع شوي. د شهباز شریف خلاف خواست کې ویل شوی د هغه ګیره نشته او اسلامي بنړه نه لری. د نواز شریف خلاف د پیپلز ګوند یو غړي اعتراض کړی نواز شریف صادق او امین نه دی. ځکه چې په کال 1999م کې د نوموړي حکومت نسکوریدو وروستو هغه د پاکستان نه تختیدو لپاره د هغه وخت پوځي ډکټیټر پرویز مشرف سره تړون یا معاعده کړی وه.په نواز شریف دا اعتراض هم شوی د اصغر خان مقدمه کې نوموړی د هغه سیاست دانانو نه یو وو چا چې د پیپلز ګوند خلاف اسلامي جمهوري اتحاد جوړولو لپاره د پوځ نه پیسې اخستې وې. د پاکستان په سیاست ژور نظر لرونکی او څیړنکار پروفیسر خادم حسین ډیوه ریډیو ته ویلي: (سیاست دانان او جمهوریت په یو نه یو طریقه د پوښتنو لاندی راوستل کیږي. د انتخابي کمیشن د چارواکو لخوا شخصي یا دیني پوښتنې او پلټنې ښایي چارواکو د خپل قانوني چوکاټ نه بهر پښې ویستې دي). قانوني څیړونکي وايي انتخابي چارواکي دا حق نه لري چې چا نه دا پوښتنه اوکړي چې لومړۍ که دویمه ښځه، زوې او که لور خوښوي او یا دا چې کومه ونه میوه نیسي. په چارواکو دا نیوکې هم شوي چې د کاندیدانو د ګیرو په اړه پوښنې کوي. خو وايي زیاتره حکومتي چارواکي، د عدالتونو قاضیان او پوځي جرنیلان هم ګیری نه لري. په سوشل میډیا کې اکثروخلکو هم په خپلو پیغامونو کې د انتخابي چارواکو لانجمنې پوښتنې غندلي. د پوځ یو پخواني بریګیډير اسد منیر په ټویټر ویلي سیاستدانانو ته پکار وو چې په آيین کې یې لانجمن شقونه 62م او 63م بدل کړي وو. خو چې داسې یې نه دي کړي نو اوس دې سزا ته تیار شي.